nahid-hub/BLUGE-bengali-wikipedia-section-title-prediction huggingface dataset:
আইআর সিকিউরিটি অ্যালার্ম সিস্টেম যেকোনো মুভমেন্ট শনাক্ত করে অ্যালার্ম বাজাতে পারে। এই ধরনের প্রতিরক্ষা ব্যাবস্থা ব্যাংক, হাসপাতাল, অফিস, বাসাবাড়ি বা যেকোনো স্থানে ব্যবহারযোগ্য। সাধারণত আইআর এলইডি এর রেঞ্জ ২ মিটার। তবে একে লেন্স দ্বারা বিবর্ধিত করা যায়। আইআর ডায়োড মানব চোখে অদৃশ্য হওয়ায় এটা তুলনামূলক বেশি ব্যবহৃত হয়।

সঠিক অনুচ্ছেদ শিরোনাম কোনটি?
titleA. ফিজিওথেরাপিতে
titleB. রসায়ন বিজ্ঞানে
titleC. প্রয়োগ
titleD. প্রতিরক্ষা ব্যাবস্থায়
উত্তর: titleD
বাহাই পুস্তক বলে প্রত্যেক মানুষের মধ্যে একটি ‘বিচাবুদ্ধিক্ষম সত্ত্বা’ রয়েছে, যা এই প্রজাতিকে ঈশ্বরকে চেনার এবং মানবতার সাথে এর স্রষ্টার সম্পর্ককে বোঝার একটি নিখুঁত সামর্থ্য প্রদান করেছে। প্রত্যেক মানুষের কিছু সুনির্দিষ্ট দায়িত্বও রয়েছে। যার মধ্যে আছে ঈশ্বর কর্তৃক প্রবর্তিত দূতগণের মাধ্যমে ঈশ্বরকে চেনা ও তাঁদের প্রদত্ত শিক্ষাকে গ্রহণ করা। বাহাই পুস্তক অনুসারে, এই পরিচয় ও আনুগত্যের মাধ্যমে, এবং মানবতার জন্য কাজ করা ও নিয়মিত প্রার্থনার ফলে মানুষ ঈশ্বরের আরও নিকটবর্তী হতে থাকে। এটি বাহাই বিশ্বাসের একটি আধ্যাত্মিক লক্ষ্য। যখন কোনো মানুষ মৃত্যুবরণ করে, আত্মা পরবর্তী জগতে পদার্পণ করে। সেখানে কোনো আত্মার আত্মিক উন্নয়ন সম্ভব, যা নির্ভর করে পার্থিব জীবনের কৃত কর্মকাণ্ডের ওপর। পার্থিব জীবনের কর্মকাণ্ডকে ভিত্তি করেই পরবর্তী আধ্যাত্মিক জীবনের বিচার নির্ধারিত হয়। স্বর্গলোক ও মর্তলোককে আধ্যাত্মিকভাবে যথাক্রমে ঈশ্বরের নিকটবর্তী ও দূরবর্তী একটি অবস্থান হিসেবে ধরা হয়। এর মাধ্যমে পার্থিব ও পরবর্তী জীবনের মধ্যে সম্পর্ক সাধিত হয়। বাহাই বিশ্বাস অনুসারে মৃত্যুর পর কোনো পুরস্কার বা শাস্তি প্রদানের বিধান নেই।

সঠিক অনুচ্ছেদ শিরোনাম কোনটি?
titleA. মানবজাতি
titleB. অনুশাসন
titleC. হয়রানি
titleD. বিশ্বাস
উত্তর: titleA
কবির (জন আব্রাহাম) একজন অসুখী, দরিদ্র, মদ্যপায়ী আইনজীবী। তিনি পন্ডিচেরিতে প্লেবয় ধাঁচের জীবন যাপন করেন। কবিরের প্রিয় বন্ধু সিদ্ধার্থ (বিনয় পাঠক) ও বিশাল (রণবীর শোরে) পুলিশ অফিসার। তারা তাকে সব রকম বিপদ আপদ থেকে উদ্ধার করেন। কবিরের সঙ্গে সনিয়া খান্না (বিপাশা বসু) নামে এক সুন্দরী নারীর আলাপ হয়। সনিয়া রোহিত খান্না (গুলশন গ্রোভার) নামে এক কোটিপতি পর্যটকের স্ত্রী।

কবির ও সনিয়ার মধ্যে সম্পর্কের দ্রুত উন্নতি হয়। কবির সনিয়ার প্রেমে পড়ে যান। তিনি সনিয়াকে বলেন তার স্বামীকে ডিভোর্স করতে। কিন্তু সনিয়া বলেন, তাহলে তার স্বামী দুজনকেই হত্যা করবেন। শেষ পর্যন্ত সনিয়া কবিরকে রাজি করান তার স্বামীকে হত্যা করে ঘটনাটা একটা দুর্ঘটনার মতো করে দেখাতে। তিনি আরও বলেন যে, তারা রোহিতের উইল পরিবর্তন করবেন, যাতে সনিয়া রোহিতের সম্পত্তির মালিক হতে পারেন। কবির সনিয়াকে বোঝানোর চেষ্টা করেন। কিন্তু সনিয়া এগিয়ে যান এবং উইলে কবিরের নাম একজিকিউটর হিসেবে রাখেন। রোহিতের বোন প্রিয়াঙ্কা কাপুর কবিরকে সাবধান করে দিয়ে বলেন, সনিয়া শুধু টাকাই চান। তিনি ইতিমধ্যেই রোহিতের প্রথম পক্ষের স্ত্রীকে হত্যা করেছেন। সিদ্ধার্থ সেই কেসটির দায়িত্বে ছিলেন। তিনি কবিরকে সন্দেহ করেন। কিন্তু বন্ধুত্ব ও কর্তব্যের মধ্যে দ্বিধাগ্রস্থ হয়ে পড়েন। কবির সনিয়াকে নিয়ে শহর ছাড়তে চান। কিন্তু সনিয়া একজনকে পাঠান কবিরকে হত্যা করতে। তখনই কবির বুঝতে পারেন যে, সনিয়া শুধু টাকাই চান।

কবির সনিয়ার মুখোমুখি হন। সনিয়া স্বীকার করেন যে, তিনি কখনই কবিরকে ভালোবাসেননি। কবির ভয় দেখান যে, তিনি পুলিশের কাছে গিয়ে অপরাধ কবুল করবেন। শুনে সনিয়া তাকে গুলি করেন। কবিরের পেটে গুলি লাগে। তিনি আহত হন। কিন্তু উঠে দাঁড়ান। সনিয়া তখন তার কাছে ছুটে এসে বলেন, তিনি সবসময়ই কবিরকে ভালোবেসেছিলেন। দুজনে একে অপরকে চুম্বন করেন। সেই সুযোগে সনিয়ার হাত থেকে বন্দুকটি নিয়ে নেন কবির। তিনি সনিয়াকে গুলি করেন। সনিয়া সোফায় পড়ে যান।

কবির পালিয়ে আসেন। সিদ্ধার্থ ও বিশালকে বলেন তার সঙ্গে সৈকতে দেখা করতে। তারা আসেন। কবির বলেন, তিনি দুঃখিত। জীবনে শেষ বারের জন্য তিনি সূর্যোদয় দেখতে চান। তারা যখন সূর্যোদয় দেখছেন, এমন সময় কবির মানস চক্ষে দেখেন সনিয়া তার দিকে এগিয়ে আসছেন। কবির মনে মনে হাসেন এবং মারা যান।

সঠিক অনুচ্ছেদ শিরোনাম কোনটি?
titleA. সংগীত
titleB. ধারাবাহিক
titleC. কাহিনি সারাংশ
titleD. বক্স অফিস
উত্তর: titleC
৬৩৮ সালে আরবে খরার ফলে দুর্ভিক্ষ দেখা দেয়। ক্ষুধা ও মহামারীর কারণে অনেক মানুষ মৃত্যুবরণ করে। মদিনায় সঞ্চিত খাদ্য শেষ হয়ে যাওয়ার পর উমর সিরিয়া, ফিলিস্তিন ও ইরাকের প্রাদেশিক গভর্নরদেরকে সাহায্যের জন্য চিঠি লেখেন। গভর্নরদের সময়মত পাঠানো সাহায্য হাজার হাজার মানুষের প্রাণ বাঁচিয়েছিল। সিরিয়ার গভর্নর আবু উবাইদা ইবনুল জাররাহ সর্বপ্রথম আবেদনে সাড়া দেন।

পরে আবু উবাইদা ব্যক্তিগতভাবে মদিনা সফর করেন এবং সেখানে দুর্যোগ পরিস্থিতি কাটিয়ে উঠার জন্য উমরকে সহায়তা করেন। মদিনায় সাহায্য পৌঁছানোর পর উমর ইরাক, ফিলিস্তিন ও সিরিয়ার পথে মরুভূমির বসতির দিকে তার লোকদের পাঠান যাতে সেখানে অবস্থানরতদের সাহায্য পৌঁছানো যায়। ফলে লক্ষাধিক লোক প্রাণে বেঁচে যায়। ৬৩৯ সাল নাগাদ অবস্থার উন্নতি হয়। আরবে বৃষ্টিপাত হওয়ায় দুর্ভিক্ষ শেষ হয়। ক্ষতিগ্রস্তদের পুনর্বাসনের কাজ উমর ব্যক্তিগতভাবে তদারক করেছিলেন।

সঠিক অনুচ্ছেদ শিরোনাম কোনটি?
titleA. মুহাম্মদ (সা) এর বিদায়
titleB. দুর্ভিক্ষ
titleC. পরবর্তী অবস্থা
titleD. সামরিক সম্প্রসারণ
উত্তর: titleB
১৯৪৬ সাল নাগাদ, মিত্র দখলকৃত ও সোভিয়েত দখলকৃত অঞ্চলের মধ্যে উত্তেজনা ও দ্বন্দ্ব চলছিল। এগুলোকে ব্যাপক দ্বন্দ্বের জন্য সম্ভাব্য ট্রিগার হিসাবে দেখা হতো। এই ধরনের একটি এলাকা জুলিয়ান মার্চ (যা দক্ষিণ-পূর্ব ইউরোপের একটি অঞ্চল, আজ ক্রোয়েশিয়া, স্লোভেনিয়া এবং ইতালিতে বিভক্ত) ছিল এবং ১৯৪৬ সালের ৩০ আগস্ট ব্রিটিশ ও মার্কিন যুক্তরাষ্ট্রের কর্মীদের মধ্যে অনানুষ্ঠানিক আলোচনা ঘটেছিলো যে এ ধরনের একটি দ্বন্দ্ব বিকাশ এবং একটি ইউরোপীয় যুদ্ধ পরিচালনা করার জন্য সেরা কৌশল কি হতে পারে। আবার মহাদেশে একটি ব্রিজহেড বজায় রাখার বিষয়টি নিয়ে আলোচনা করা হয়েছিল, ডোয়েইট ডি। আইজেনহোয়ার ইতালির পরিবর্তে নিম্ন দেশগুলিতে প্রত্যাহারের পক্ষে ছিলেন, তাদের যুক্তরাজ্যের প্রতি নৈকট্যের জন্য।

সঠিক অনুচ্ছেদ শিরোনাম কোনটি?
titleA. সম্ভাব্য সোভিয়েত সচেতনতা
titleB. পরবর্তী আলোচনা
titleC. আত্মরক্ষামূলক
titleD. আক্রমনাত্মক
উত্তর: titleB
১৮৬৬ সালের জানুয়ারি ও ফেব্রুয়ারি মাসে পাক্ষিক "দ্য রাশিয়ান মেসেঞ্জার"-এ "অপরাধ ও শাস্তি" বইটির প্রথম দুই খণ্ড প্রকাশিত হয়। বইটি প্রকাশের পর পত্রিকাটির কমপক্ষে ৫০০ নতুন পাঠক বৃদ্ধি পায়।

১৮৬৭ সালের ১৫ই ফেব্রুয়ারি দস্তয়েভ্‌স্কি সাংকত পিতেরবুর্গের ট্রিনিটি ক্যাথিড্রালে আন্না গ্রিগরিয়েভ্‌না স্নিৎকিনাকে বিয়ে করেন। "অপরাধ ও শাস্তি" বইটির বিক্রি থেকে অর্জিত ৭,০০০ রুবলও তাদের দেনা শোধ করতে না পারায় আন্না তার মূল্যবান বস্তুসমূহ বিক্রি করে দিতে বাধ্য হন। ১৮৬৭ সালের ১৪ই এপ্রিল তারা এই বস্তুগুলোর বিক্রীত অর্থ দিয়ে জার্মানিতে মধুচন্দ্রিমায় যান। তারা বার্লিনে অবস্থান করেন এবং ড্রেসডেনে গেমাল্ডেগালেরি আল্টে মেইস্টারে যান, সেখানে তিনি তার নতুন লেখনীর অনুপ্রেরণা খুঁজে পান। তারা জার্মানি সফর চালিয়ে যান এবং ফ্রাঙ্কফুর্ট, ডার্মস্টাট, হাইডেলবার্গ ও কার্লসরুয়ে ভ্রমণ করেন। তারা বাডেন-বাডেনে পাঁচ সপ্তাহ কাটান, সেখানে দস্তয়েভ্‌স্কি ইভান তুর্গেনেভের সাথে ঝগড়া করেন এবং রুলেট টেবিলে বিপুল পরিমাণ অর্থ হারান।

১৮৬৮ সালের সেপ্টেম্বরে দস্তয়েভ্‌স্কি "দ্য ইডিয়ট" রচনা শুরু করেন এবং দীর্ঘ পরিকল্পনার পর তিনি মাত্র ২৩ দিনে প্রথম ১০০ পৃষ্ঠা লেখা সম্পন্ন করেন। বইটি "দ্য রাশিয়ান মেসেঞ্জার"-এ ১৮৬৮ সালের জানুয়ারি থেকে ধারাবাহিকভাবে প্রকাশিত হতে থাকে।

সঠিক অনুচ্ছেদ শিরোনাম কোনটি?
titleA. শেষ বছরগুলি (১৮৭৬-১৮৮১)
titleB. জীবনী
titleC. দ্বিতীয় বিবাহ (১৮৬৬-১৮৭১)
titleD. কারামুক্তি ও প্রথম বিবাহ (১৮৫৪-১৮৬৬)
উত্তর: titleC
উখিয়া উপজেলার দক্ষিণ-অর্ধাংশ জুড়ে পালংখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের দক্ষিণে টেকনাফ উপজেলার হোয়াইক্যং ইউনিয়ন; পশ্চিমে জালিয়াপালং ইউনিয়ন; দক্ষিণে জালিয়াপালং ইউনিয়ন ও রাজাপালং ইউনিয়ন এবং পূর্বে রাজাপালং ইউনিয়ন, বান্দরবান জেলার নাইক্ষ্যংছড়ি উপজেলার ঘুমধুম ইউনিয়ন ও মায়ানমারের রাখাইন প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. প্রশাসনিক কাঠামো
titleC. শিক্ষা ব্যবস্থা
titleD. হাট-বাজার
উত্তর: titleA
পোলো পশ্চিম এশিয়ায় ব্যাপকভাবে ছড়িয়ে পড়ে না, তবে এখনও ইরানে ৫টি সক্রিয় ক্লাব, সংযুক্ত আরব আমিরাতে ৪টি সক্রিয় পোলো ক্লাব, বাহরাইনের একটি ক্লাব আছে। এবং দ্য রয়েল জর্দানীয় পোলো ক্লাব, জর্ডানের আম্মানে

ইরানের পোলো ইরানের পোলো ফেডারেশন দ্বারা পরিচালিত হয়। ইরানে পাঁচটি পোলো ক্লাব রয়েছে: ঘসর-ই ফিরুজেহ, নওরোজাবাদ, আর্মি গ্রাউন্ড ফোর্সেস, কুনুন-ই চোগান এবং নেসফ-ই জাহান।  ইরানের এই অঞ্চলটিতে সবচেয়ে ভাল ঘাস পোলো ক্ষেত্র রয়েছে। বর্তমানে দেশের ১০০ টি নিবন্ধিত খেলোয়াড় রয়েছে যার মধ্যে প্রায় ১৫% নারী। ঐতিহাসিকভাবে, কুর্দি ও ফার্সি আরবীয় ঘোড়া পোলোর জন্য সর্বাধিক ব্যাপকভাবে ব্যবহৃত হয়।  এই সম্ভবত প্রাচীন সময়ে ক্ষেত্রে ছিল। আজ কুর্দি ও ফার্সি আরবীয় ঘোড়ার পাশাপাশি থোরিব্রেডগুলি ক্রমশ বাড়ছে।  কিছু খেলোয়াড়ও অ্যাংলো-আরবীয়দের সাথে পরীক্ষা করছেন।  ইরানিরা এখনও পলোর খেলাটিকে তার আসল ফার্সি নাম "চোগান" বলে উল্লেখ করে, যার অর্থ ম্যাললেট। সরকারী পোলো ম্যাচগুলিতে ইরানীরা এখনও প্রাচীন প্রথাগুলির কয়েকটি ধারা ধরে রেখেছে।

সঠিক অনুচ্ছেদ শিরোনাম কোনটি?
titleA. ভেরিয়েন্ট
titleB. আয়ারল্যাণ্ড
titleC. পশ্চিম এশিয়া
titleD. উৎপত্তি
উত্তর: titleC
১৭৫৭ সালে বাংলা-বিহার-উড়িষ্যার শেষ স্বাধীন নবাব সিরাজউদ্দৌলা ইংরেজ ষড়যন্ত্রের কাছে পরাজিত হলে বাংলা তাঁর স্বাধীন হারায়। মূলত তখন থেকে বাংলার মানুষের জাতীয়তাবাদী চেতনার উদ্ভব হয়।
তখন ইংরেজদের সাথে হিন্দুদের ঘনিষ্ঠতা ও বাংলার সাধারন প্রজাদের (বিশেষত মুসলমান) উপর হিন্দু জমিদারদের অত্যাচারের কারণে বাংলার মুসলমানদের মাঝে মুসলিম জাতীয়তাবাদী চেতনার উন্মেষ ঘটে। পরবর্তীতে বাংলার মুসলমানরা নিজেদের অধিকার রক্ষার্থে বঙ্গভঙ্গ আন্দোলন করে এবং ব্রিটিশরা বাংলাকে ভাগ মুসলমানদের জন্য পুর্ববঙ্গ এবং হিন্দুদের জন্য পশ্চিমবঙ্গ প্রদেশ গঠন করে। এটি বাংলার মুসলিমদের জাতীয়তাবাদী চেতনার প্রথম আনুষ্ঠানিক ভিত্তি। কিন্তু হিন্দু দাবীর ফলে ব্রিটিশরা বঙ্গভঙ্গ রদ করে। পরবর্তীতে ব্রিটিশ শাসনের সমাপ্তি লগ্নে পুর্ববঙ্গকে মুসলিম সংখ্যাগরিষ্ঠ পাকিস্তান এবং পশ্চিমবঙ্গকে হিন্দু সংখ্যাগরিষ্ঠ ভারতের অন্তভূক্ত করে। কিন্তু পূর্ববঙ্গের সাথে পাকিস্তানের অপর অংশটির ভৌগলিক দুরত্ব এবং সাংস্কৃতিক বৈপরীত্য এবং পুর্ববঙ্গের মানুষের উপর পশ্চিম পাকিস্তানের শাসকদের অত্যাচারের ফলে পুর্ববঙ্গ তথা বাংলাদেশের মানুষের মধ্যে মুসলিম জাতীয়তাবাদ এবং বাঙ্গালী জাতীয়তাবাদের সংমিশ্রণে পুর্নাঙ্গ ভৌগলিক জাতীয়তাবাদের অভ্যূদয় হয়। এটিই মুলত বাংলাদেশী জাতীয়তাবাদ।

সঠিক অনুচ্ছেদ শিরোনাম কোনটি?
titleA. পটভূমি
titleB. বাংলাদেশী জাতীয়তাবাদী রাজনৈতিক দল সমূহ
titleC. ইসলাম এবং বাংলাদেশী জাতীয়তাবাদ
titleD. সূত্রপাত
উত্তর: titleA
ফিনিশ সংবিধান অনুযায়ী, ফিনল্যান্ডের রাষ্ট্রপতি হলেন ফিনিশ সামরিক বাহিনীর সর্বাধিনায়ক। তবে বাস্তবে নিত্য নির্দেশনা ও নিয়ন্ত্রণ সামরিক বাহিনীর প্রধান এবং ফিনিশ সীমান্ত রক্ষাকারী বাহিনীর কমান্ডারের উপর ন্যস্ত। সামরিক বাহিনীর অর্থনৈতিক ও প্রশাসনিক দায়িত্ব প্রতিরক্ষা মন্ত্রণালয়ের হাতে ন্যস্ত। রাষ্ট্রপতি যেসব বিষয়ের উপর সিদ্ধান্ত নেন তা হল-
২০০০ সালের সংবিধান সংশোধনে বলা হয়, প্রতিরক্ষামন্ত্রীর উপস্থিতিতে রাষ্ট্রপতি যেকোনো ধরনের নির্দেশনা প্রদান করতে পারবে, যদি সেটা তাৎক্ষণিক সিদ্ধান্তের কোনো ব্যাপার না হয়।  

সঠিক অনুচ্ছেদ শিরোনাম কোনটি?
titleA. যুক্তরাষ্ট্র
titleB. রাশিয়া
titleC. ঘানা
titleD. ফিনল্যান্ড
উত্তর: titleD
সাকিব ১৮ সেপ্টেম্বর ২০১৭ সালে এমসিসি ওয়ার্ল্ড ক্রিকেট কমিটির সদস্য মনোনিত হন। মেরিলবোন ক্রিকেট ক্লাব (সংক্ষেপে এমসিসি) ২০০৬ সালে প্রতিষ্ঠিত হয়। ক্রিকেট খেলার যাবতীয় নিয়ম কানুন ও নানা পরিবর্তনসহ খেলার ভালো-মন্দ নিয়ে আইসিসিকে সুপারিশ করে এ কমিটি। এতে বিশ্বের বর্তমান ও সাবেক অভিজ্ঞ ক্রিকেটার এবং আম্পায়াররা সদস্য মনোনিত হন। ক্রিকেটের প্রাসঙ্গিক বেশিরভাগ আলোচনা ও সুপারিশ করে এমসিসি। কমিটির সভা অনুমোদন করে আইসিসি।

সঠিক অনুচ্ছেদ শিরোনাম কোনটি?
titleA. এমসিসির সদস্য (২০১৭-বর্তমান)
titleB. টেস্ট ও টি২০ অধিনায়কত্ব (২০১৭-বর্তমান)
titleC. টেস্ট ম্যাচ
titleD. ৫ উইকেটসমূহ
উত্তর: titleA
প্রচলিত একটি মতে দেবাসুরের সমুদ্র মন্থনকালে ধন্বন্তরীর জন্ম হয় এবং বৈদ্যরা তার উত্তরপুরুষ। অন্য মতে ধন্বন্তরীর জন্ম হয় জনৈক মুনির বৈদিক মন্ত্র জপের মাধ্যমে খড়ের গাদা থেকে, তাই তিনি বৈদ্য নামে পরিচিত হন। যেহেতু তার পিতা ছিল না এবং তিনি এক পালিকা মায়ের আদর-যত্নে বড় হন, সেহেতু তাকে বলা হয় অম্বষ্ঠতবে অনেকে মনেকরেন বৌদ্ধ রাজত্ব কালে তাঁদের নানাবিধ দক্ষতার কারনে অন্য ব্রাহ্মণ অপেক্ষা সম্মানের আসনের অধিকারী হতেন বৈদ্যব্রাহ্মণ সম্প্রদায়, তাই তাঁদের হেয় প্রতিপন্ন করার জন্যই অন্য শ্রেণীর ব্রাহ্মণরা অম্বষ্ঠ শব্দের অবতারণা করেছিলেন, সম্প্রদায়ের মধ্যে এমন একটি মতও প্রচলিত আছে যে, অম্বষ্ঠ নামে সিন্ধুনদের তীরে একটি স্থান ছিল; সেখান থেকে বৈদ্যদের একটি দল দক্ষিণ ভারতে এবং অন্য একটি দল বাংলায় আসে।

সঠিক অনুচ্ছেদ শিরোনাম কোনটি?
titleA. প্রাচীন কাল
titleB. গোত্র
titleC. উৎপত্তি ও জাতিতত্ব
titleD. বৈদ্য রাজত্ব এবং রাজা
উত্তর: titleC
তিনি ভারতীয় ধ্রুপদী সংগীতের ক্ষেত্রে বেশ কিছু গবেষণা নিবন্ধ উপস্থাপন করেছেন এবং জয়পুরে অবস্থিত ভারতীয় বিদ্যা ভবন এবং ডিপিএস সোসাইটির নৃত্য প্রশিক্ষক ছিলেন। তিনি ভারতের বিভিন্ন নৃত্য অনুষ্ঠানে নৃত্য পরিবেশন করেছেন। এরমধ্যে খজুরাহ নৃত্য উৎসব, কত্থক সমারোহ রাজস্থান উৎসব, বিন্দিয়া উৎসব ইত্যাদি উল্লেখযোগ্য। তিনি জাতীয় পর্যায়ের পাশাপাশি আন্তর্জাতিক ক্ষেত্রে বালি স্পিরিট ফেস্টিভাল, সিল্ক রোডস প্রজেক্ট, ভেনিস, ন্যানিং ইন্টারন্যাশনাল ফেস্টিভাল, চীন, ট্রুফেস্টা আন্তর্জাতিক নৃত্য উৎসব, নাইজেরিয়া, কালচারাল ইউরোপ, ওএমআই অ্যান্ড হাই পয়েন্ট ইউনিভার্সিটি, যুক্তরাষ্ট্র এবং ভারতের মর্যাদাপূর্ণ কত্থক ও সংগীত উৎসবে কত্থক আবৃত্তি পরিবেশন করেছেন। তিনি বৎসরান্তে আয়োজিত মর্যাদাপূর্ণ ভারতীয় ধ্রুপদী নৃত্য উত্সব থিরক উৎসবের তত্ত্বাবধায়ক। 

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. পুরস্কার
titleC. পেশা
titleD. প্রথম জীবন
উত্তর: titleC
১৯২০ সালে জানুয়ারী মাসে ব্যারাকপুর সরকারি হাই স্কুলের সহকারী শিক্ষক হিসেবে গোলাম মোস্তফার শিক্ষকতা জীবনের সূচনা হয়। ১৯২৪ সালে ব্যারাকপুর হাই স্কুল থেকে তিনি কলকাতা হেয়ার স্কুলে বদলী হন। দীর্ঘদিন এখানে শিক্ষকতা করার পর তিনি কলকাতা মাদ্রাসায় বদলী হন। সেখান থেকে ১৯৩৫ সালে বালিগঞ্জ সরকারি ডিমনেষ্ট্রেশন হাই স্কুলে বদলী হয়ে সহকারী প্রধান শিক্ষকের পদে উন্নীত হন এবং কয়েক বছর পর উক্ত বিদ্যালয়ে প্রধান শিক্ষকের পদমর্যাদা লাভ করেন। এই বিদ্যালয়ের তিনিই প্রথম মুসলিম প্রধান শিক্ষক। ১৯৪০ সালে তিনি বাঁকুড়া জিলা স্কুলে বদলী হন। শিক্ষকতা জীবনে বিভিন্ন স্কুলে শিক্ষকতা করার পর ১৯৪৬ সালে তিনি ফরিদপুর জিলা স্কুলের প্রধান শিক্ষকের দায়িত্বভার গ্রহণ করেন। দীর্ঘ ত্রিশ বছর শিক্ষকতা করার পর ১৯৫০ সালে তিনি চাকরি থেকে অবসর গ্রহণ করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম ও পারিবার
titleC. সাহিত্য কর্ম
titleD. পেশাগত জীবন
উত্তর: titleD
মে ২০০৮ সালে বাংলাদেশ দুর্নীতি দমন কমিশন নিজামীসহ আরো কয়েকজন রাজনীতিবিদের নামে গেটকো দুর্নীতি মামলা করেন, এতে বলা হয় তিনিসহ অন্যরা অবৈধভাবে স্থানীয় গেটকো ফার্মের সাথে কন্টেইনার ডিপো সংক্রান্ত একটি চুক্তি করেছিলেন। নিজামীসহ আরো ১২ জনের নামে এই মামলায় ২০০৮ সালে ১৫ই মে গ্রেফতারি পরোয়ানা জাড়ি করেন আদালত।

নিজামীসহ অন্যদের বিরোদ্ধে অভিযোগ ছিল কোম্পানিটি শর্ত না পূরণ করা সত্ত্বেও আসামীরা তাদের টেন্ডার গ্রহণ করেছিলেন। আর এই চুক্তির ফলে বাংলাদেশ সরকারের ১০০ মিলিয়ন টাকার উপরে ক্ষতি হয়েছিল। নিজামী অভিযোগ অস্বীকার করেন এবং বলেন মামলাটি রাজনৈতিকভাবে করা হয়েছে। তিনি দুই মাস পর জামিনে মুক্তি পেয়েছিলেন।

সঠিক অনুচ্ছেদ শিরোনাম কোনটি?
titleA. দুর্নীতির অভিযোগ
titleB. বিতর্ক
titleC. জামায়াতে ইসলামীর আমীর
titleD. যুদ্ধাপরাধের বিচার
উত্তর: titleA
১০ টি টেস্টে ঝুলনের উইকেট সংখ্যা ৪০টি এবং মোট রান ২৮৩। টি-টোয়েন্টিতে ৬০ টি ম্যাচ খেলে ঝুলনের সংগ্রহ ৫০ টি উইকেট, মোট রান ৩৯১।

সব ধরনের ক্রিকেট মিলিয়ে ৩৪ বছর বয়সী এই পেসারের সংগ্রহে রয়েছে ২৮৫টি আন্তর্জাতিক উইকেট। 

২০০৬ সালে ইংল্যান্ডের বিরুদ্ধে টেস্ট সিরিজে গুরুত্বপূর্ণ ভূমিকা নেন ঝুলন। প্রথম টেস্ট ম্যাচে নাইটওয়াচম্যান হিসেবে ব্যাট করতে নেমে অর্ধশত রান করেন। দ্বিতীয় টেস্টে দুই ইনিংস মিলিয়ে ১০ টি উইকেট দখল করেন। প্রথম ইনিংসে ৩৩ রান দিয়ে ৫ উইকেট এবং দ্বিতীয় ইনিংসে ৪৫ রান দিয়ে ৫ উইকেট দখল করেন ঝুলন। ভারত এই টেস্ট সিরিজটি জয়লাভ করে। টেস্ট সিরিজে ঝুলনের কৃতিত্বকে সম্মান জানিয়ে ঝুলনকে বিশেষ পুরস্কার হিসেবে মুম্বাইতে ক্যাস্ট্রল অ্যাওয়ার্ড প্রদান করা হয়।
প্রথম ভারতীয় মহিলা ক্রিকেটার হিসেবে আইসিসি বর্ষসেরা মহিলা ক্রিকেটার পুরস্কার পান ঝুলন গোস্বামী। সাউথ অফ্রিকার জোহেনসবার্গে এই পুরস্কারটি গ্রহণ করেন ঝুলন।
২০১০ সালের ২৯, অগাস্ট ক্রীড়া ক্ষেত্রের সর্বোচ্চ সরকারি সম্মান পান ঝুলন গোস্বামী। তৎকালীন মাননীয়া রাষ্ট্রপতি প্রতিভা পাতিল দিল্লির রাষ্ট্রপতি ভবনে ঝুলনের হাতে এই সম্মান তুলে দেন।
ক্রীড়া ক্ষেত্রের বিশেষ অবদানের জন্য ভারতের চতুর্থ সর্বোচ্চ নাগরিক সম্মান পদ্মশ্রী পুরস্কার লাভ করেন ঝুলন। ২০১২ সালে তিনি রাষ্ট্রপতির কাছ থেকে পুরস্কারটি গ্রহণ করেন।
২০১৭ সালে কল্যাণী বিশ্ববিদ্যালয় ডি লিট সন্মান দিয়ে সন্মানিত করে প্রাক্তন ভারত অধিনায়ক এবং বর্তমানে একদিনের ম্যাচে বিশ্বে সর্বোচ্চ উইকেটের মালিক ঝুলন গোস্বামীকে। রাজ্যপাল কেশরীনাথ ত্রিপাঠী সান্মানিক ডি লিট তুলে দেন নদীয়া জেলার চাকদার মেয়ে ঝুলন গোস্বামীর হাতে। বাংলা তো বটেই, ভারতে প্রথম কোনও মহিলা ক্রিকেটার  এই ডি লিট সন্মান পেয়েছেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট ও টি-টোয়েন্টি ক্রিকেট
titleB. শুরুর ক্রিকেট জীবন
titleC. তথ্যচিত্রে ঝুলন
titleD. আন্তর্জাতিক ক্রিকেট
উত্তর: titleA
ফলটি ডিম্বাকৃতির হয়ে থাকে, যার দৈর্ঘ্য ৩-৭ সে.মি. এবং ব্যাসার্ধে ২-৩ সে.মি. হয়ে থাকে। প্রজাতির উপর নির্ভর করে কাঁচা ফল উজ্জ্বল লাল কিংবা উজ্জ্বল হলুদ বর্ণের হয়ে থাকে। একবীজপত্রী উদ্ভিদ হিসেবে এর বীজ ২-২.৫ সে.মি লম্বা এবং ৬-৮ মি.মি পুরুত্বের হয়। প্রধান তিনটি চাষাবাদ উপযোগী খেজুরের মধ্যে রয়েছে - (ক) "নরম" (বর্হি, হলয়ি, খাদরয়ি, মেদজুল); (খ) "অর্ধ-শুষ্ক" (দেরি, দেগলেত নূর, জাহদি) এবং (গ) "শুকনো" (থুরি)। ফলের রকমফেরের ভিন্নতাজনিত কারণে গ্লুকোজ, ফ্রুক্টোজ এবং সুক্রোজের ন্যায় বিভিন্ন উপাদানের মাত্রা নির্ভরশীল।

চারটি পর্যায়ে খেজুরকে পাকানো হয়। আরবী ভাষায় সেগুলো বিশ্বব্যাপী "কিমরি" (কাঁচা), "খলাল" (পূর্ণাঙ্গ, ক্রাঞ্চি), "রুতাব" (পাকা, নরম), "তমর" (পাকা, সূর্যে শুকানো) নামে পরিচিত।

গাছে ফল উৎপাদনের জন্য সচরাচর ৪ থেকে ৮ বছর পর্যন্ত অপেক্ষা করতে হয়। তবে বাণিজ্যিকভাবে ফসল উৎপাদন উপযোগী খেজুর গাছে ফল আসতে ৭ থেকে ১০ বছর সময় লেগে যায়। পূর্ণাঙ্গ খেজুর গাছে প্রতি মৌসুমে গড়ে ৮০-১২০ কিলোগ্রাম (১৭৬-২৬৪ পাউন্ড) ফল পাওয়া যায়। বাজারজাতকরণের উপযোগী ফল আহরণের জন্য ফলের শাখাকে পাতলা হতে হয়। এর ফলে ফলগুচ্ছ নুইয়ে পড়ে, নিচের ফলগুলো বড় আকারের হয় এবং বাজে আবহাওয়া ও পাখির আক্রমণ থেকে রক্ষা পায়।

সঠিক অনুচ্ছেদ শিরোনাম কোনটি?
titleA. নামকরণ
titleB. বৈশিষ্ট্যাবলী
titleC. বৈশ্বিক উৎপাদন
titleD. আন্তর্জাতিক খেজুর সম্মেলন
উত্তর: titleB
জেটব্লু এয়ারওয়েজ এর প্রধান অফিস নিউইয়র্ক এর লং আইল্যান্ড সিটির ব্রিউস্টার বিল্ডিং এ অবস্থিত।
পূর্বে জেটব্লু এয়ারলাইন্স এর প্রধান অফিস নিউইয়র্ক সিটির কুইনস এর ফরেস্ট হিল টাওয়ারে অবস্থিত ছিলো। লং আইল্যান্ড সিটিতে অবস্থিত বর্তমান প্রধান কার্যালয় হতে পূর্বের ফরেস্ট হিল এ অবস্থিত অফিসের দূরত্ব ৬ মাইল(৯.৭ কিলোমিটার)। ২০০১ সালের গ্রীষ্মে এয়ারলাইন্সটি ঘোষণা দেয় যে, প্রধান অফিসের জন্য কোম্পানীটি ফরেস্ট হিল টাওয়ারে ৭৪,০০০ বর্গ (৬,৯০০ বর্গ মিটার) জায়গা নিতে চায়। ২০০২ সালের ডিসেম্বর মাসে এয়ারলাইন্সটি তাদের লীজ নেওয়া জায়গা সম্প্রসারণের ঘোষণা দেয়।

সঠিক অনুচ্ছেদ শিরোনাম কোনটি?
titleA. প্রধান কার্যালয়
titleB. কোডশেয়ার চুক্তি
titleC. কর্পোরেট বিষয়সমূহ
titleD. পরিচালিত বিমানসমূহ
উত্তর: titleA
কোনো কোনো মতে, অদ্বৈত বেদান্তে নীতিবোধের কোনো স্থান নেই। “কারণ, এটি পুরোপুরিই নশ্বরতা সম্পর্কে তাত্ত্বিক ও ব্যবহারিক তত্ত্ব। অনৈতিক না হলেও, এটিকে “নীতিনিরপেক্ষ” বলা চলে।” 

তবে অন্য মতে অদ্বৈত দর্শনে নীতির স্থান আছে। অদ্বৈত মতানুসারে, সৎ কর্ম সত্য জ্ঞান অর্জনে পরোক্ষভাবে সাহায্য করে। প্রমাণের মাধ্যমে কর্মের অস্তিত্ব প্রমাণ করা সম্ভব নয়। যদিও অদ্বৈত শিক্ষার্থীদের বিদ্যা অর্থাৎ আধ্যাত্মিক জ্ঞান অর্জন ও অবিদ্যা অর্থাৎ অজ্ঞানতার বিরুদ্ধে যুদ্ধ করার জন্য কর্মের আদর্শ অনুসরণ করা হয়।

সত্য, অহিংসা, জীবে সেবা ও দয়া হল ধর্ম এবং মিথ্যা, হিংসা, প্রতারণা, স্বার্থপরতা ও লোভ হল অধর্ম। যদিও কোনো প্রধান অদ্বৈত ধর্মগ্রন্থে ধর্মের সংজ্ঞা দেওয়া হয়নি।

সঠিক অনুচ্ছেদ শিরোনাম কোনটি?
titleA. নীতিবোধের স্থান
titleB. গুরুর সহায়তা গ্রহণ
titleC. অদ্বৈত ও সুফিবাদ
titleD. ভারতীয় জাতীয়তাবাদ ও হিন্দু বিশ্বজনীনতাবাদ
উত্তর: titleA
উপজেলার শিক্ষার হার ৬৫%। পুরুষদের মধ্যে শিক্ষার হার ৬৮% ও নারীদের ৬২%। উপজেলার সরকারি প্রাথমিক বিদ্যালয় ১৭৫টি, জুনিয়র উচ্চ বিদ্যালয় ৬টি, মাধ্যমিক বিদ্যালয় ৪১টি, বালিকা মাধ্যমিক বিদ্যালয় ৩টি, দাখিল মাদ্রাসা ১৬টি, আলিয়া মাদ্রাসা ৭টি, ফাজিল মাদ্রাসা ৪টি, কামিল মাদ্রাসা ২টি, উচ্চ মাধ্যমিক বিদ্যালয় ৯টি, বালিকা উচ্চ মাধ্যমিক বিদ্যালয় ১টি ও উপ আনুষ্ঠানিক শিক্ষা কেন্দ্র ১১, মাদ্রাসা ৮৯।


সঠিক অনুচ্ছেদ শিরোনাম কোনটি?
titleA. ঐতিহ্য ও সংস্কৃতি
titleB. ভূগোল
titleC. শিক্ষা
titleD. পত্র-পত্রিকা ও সাময়িকী
উত্তর: titleC
চীনা আলকেমিগণ অমরত্বের অমৃত খুঁজতে গিয়ে গানপাউডার উদ্ভাবন করেন। সং সাম্রাজ্যের শাসনামলে জেং গংলিয়াং এবং ইয়াং ওয়েইডি কর্তৃক ১০৪৪-এ রচিত গ্রন্থ "উজিং জংইয়াও"-এ (武经总要) গানপাউডারের নাইট্রেট মাত্রা ২৭% থেকে ৫০% বলা হয়েছে। দ্বাদশ শতাব্দীর শেষদিকে চীনারা যে মাত্রায় নাইট্রেট ব্যবহার করে গানপাউডার বানাত তার বিস্ফোরণ ঢালাই লোহা দিয়ে তৈরি ধাতব কনটেইনার ভেদ করতে পারত।

১২৮০ সালে ওয়েইইয়্যাং-এ বিশাল গানপাউডার আর্সেনালে দুর্ঘটনাবশত আগুন লেগে যায়। এর ফলে একটি বৃহৎ বিস্ফোরণ হয় এবং এক সপ্তাহ পর চীনা পরিদর্শক ঘটনাস্থলে গিয়ে দেখেন যে ১০০ জন পাহারাদার নিহত হয়েছিল, একটি কাঠের বীম ও পিলারগুলো ছিটকে গিয়ে উড়তে উড়তে বিস্ফোরণস্থল থেকে ১০ লি (~২ মাইল অথবা ~৩.২ কিলোমিটার) দূরে গিয়ে পড়েছিল।

চতুর্দশ শতকে জিয়াও ইউ সামরিকক্ষেত্রে গানপাউডার ব্যবহারের উপর যখন "হুওলংজিং" বইটি লিখেন তখন চীনারা গানপাউডারের বিস্ফোরণ মাত্রা সংশোধন করেছিল এবং গানপাউডারে নাইট্রেটের সঠিক মাত্রাও ঠিক করতে পেরেছিল। তারা ছয়টি ভিন্ন ভিন্ন ফর্মুলা বের করেছিল। সেসময়ে চীনারা নাইট্রেট সমৃদ্ধ গানপাউডার দিতে রাউন্ড শট বানানো শিখেছিল।

সঠিক অনুচ্ছেদ শিরোনাম কোনটি?
titleA. গানপাউডার
titleB. চার মহা উদ্ভাবন
titleC. কাগজ তৈরি
titleD. বুদ্ধিদীপ্ত সমালোচনা
উত্তর: titleA
খান চিরাঘাবাদ, ফয়সালাবাদ (পাকিস্তান) -এ জন্মগ্রহণ করেছিলেন। তাঁর পূর্বপুরুষ এবং আত্মীয়স্বজন ১৯৪৭ সালে ভারত বিভাগের সময় ( ব্রিটিশ পাঞ্জাব ) কাপুর্থলা রাজ্যের নিকটবর্তী তাঁর বংশের অঞ্চল থেকে ফয়সালাবাদে পাড়ি জমান। খানের বাবা রানা মেহের খান ছিলেন রাজপুত পটভূমির বংশগত জমিদার । খান এসএম আইন কলেজে আইন বিষয়ে পড়াশোনা করেন এবং করাচি বিশ্ববিদ্যালয় থেকে রাষ্ট্রবিজ্ঞানে স্নাতক এবং আইন বিভাগে স্নাতকোত্তর করেছেন।


সঠিক অনুচ্ছেদ শিরোনাম কোনটি?
titleA. লাইসেন্স স্থগিত
titleB. জাতীয় বিচারিক নীতির বিরুদ্ধে ভূমিকা
titleC. শিক্ষা ও পটভূমি
titleD. নীতি বয়কট
উত্তর: titleC
১৯৫১ খ্রিষ্টাব্দে কাঁঠালতলীর বিওসি তেল কূপ ড্রিলিং-এর সময় অতিরিক্ত চাপের কারণে নিয়ন্ত্রণহীনভাবে বেশি মাত্রায় তেল বেরিয়ে আসতে থাকে। ফলে পরিস্থিতি মোকাবেলায় সিমেন্ট প্লাগ দিয়ে কূপটি বন্ধ করে দেয়া হয়েছিল। এছাড়া কুলাউড়া সংলগ্ন জুরির হারাগাছা পাহাড়ে ইউরেনিয়াম খনির সন্ধান পাওয়া যায়, এবং ১৯৯৬ খ্রিষ্টাব্দে একদল বিশেষজ্ঞ এই মজুত সম্বন্ধে নিশ্চিত করেন।

সঠিক অনুচ্ছেদ শিরোনাম কোনটি?
titleA. মৃৎশিল্প
titleB. মণিপুরি
titleC. আগর-আতর শিল্প
titleD. খনিজ সম্পদ
উত্তর: titleD
১৩ ফেব্রুয়ারি ২০২০ সালে বৃহস্পতিবার বৈদিক তারামণ্ডল মন্দিরের পুজারির মেঝের উদ্বোধন করা হয়। এই অনুষ্ঠান উপলক্ষে প্রায় ৮০টি দেশের প্রতিনিধি মায়াপুরে উপস্থিত ছিলেন। এই অনুষ্ঠানে পতাকা উত্তোলন ও প্রদীপ প্রজ্জ্বলন করেন বৈদিক প্ল্যানেটরিয়াম প্রজেক্টর চেয়ারম্যান হেনরি ফোর্ডের নাতি আলফ্রেড ফোর্ড (অম্বরিশ দাস)। হাতির পিঠে চড়িয়ে এক বর্ণাঢ্য শোভাযাত্রা সহকারে রাধাকৃষ্ণের বিগ্রহকে নিয়ে আসা হয় নতুন মন্দির বৈদিক তারামণ্ডলে। উদ্বোধনী অনুষ্ঠানে বিশ্ববাসীর কল্যাণে হোমযজ্ঞ করা হয়। মন্দির উদক্তারা জানান- আধ্যাত্মিক পরিবেশে বিশ্বের বিভিন্ন প্রান্তের মানুষ যাতে এখানে এসে শান্তি পান, তার জন্য বৈদিক প্লানেটরিয়ামের নির্মাণ কাজ চলছে। ২০২২ সালের মধ্যে সম্পূর্ণ ভাবে এই প্লানেটরিয়ামের কাজ সম্পন্ন হবে।

বৈদিক প্লানেটরিয়ামের একটি অংশই হল পূজারি ফ্লোর। এই ফ্লোরে ৬২টি সুসজ্জিত ঘর রয়েছে। ইসকন মন্দির কর্তৃপক্ষের তথ্য মতে, প্রায় আড়াই একর জমির উপর তৈরি হচ্ছে এই মন্দির। ওই পূজারী ফ্লোর প্রতিদিন এক ঘণ্টার জন্য সর্বসাধারণের জন্য খোলা থাকে। আগামী দিনে এই বৈদিক প্লানেটরিয়াম বিশ্বের মানুষের কাছে অন্যতম দর্শনীয় স্থান হয়ে উঠবে বলে ইসকন কর্তৃপক্ষের দাবি।

সঠিক অনুচ্ছেদ শিরোনাম কোনটি?
titleA. গম্বুজ
titleB. ইতিহাস
titleC. উদ্বোধন
titleD. চক্র
উত্তর: titleC
সমাজতান্ত্রিক ভাবধারায় অনুপ্রাণিত হয়ে প্রখ্যাত কমিউনিস্ট নেতা ভবানী সেনের সাথে যশোর-খুলনা যুব সংঘের কাজে। এই সংঘকে শাসকেরা নাম দেয় 'টেরো কমিউনিস্ট গ্রুপ'। সন্ত্রাসবাদের পথে সশস্ত্র বিপ্লবে দেশ হতে ইংরেজ বিতাড়ন ছিল এই সংঘের লক্ষ্য। প্রমথ ভৌমিক, শচীন বোস, সন্তোষ ঘোষ, বিষ্ণু চট্টোপাধ্যায়রা ছাত্র যুবদের মধ্যে বৈপ্লবিক ও ব্রিটিশ বিরোধী চেতনা প্রসারে ব্রতী হন। পুলিশ তাদের এজন্যে গ্রেপ্তার করে। প্রমথ ভৌমিক মুক্তি পেয়ে শ্রমিক আন্দোলনেও অংশ নেন। লিলুয়ার রেল কারখানা ধর্মঘটে যোগদান করেছিলেন। ১৯২৭ ও ১৯২৯ রাজনৈতিক ডাকাতির অভিযোগে পূনরায় কারান্তরালে। বেংগল অর্ডিন্যান্স এ গ্রেপ্তার হন ১৯৩০ সালে। এসময় প্রায় আট বছর জেলে থাকাকালীন মার্ক্সবাদী সাহিত্য পাঠ ও কমিউনিজমে বিশ্বাসী হয়ে ওঠেন। বক্সা জেলে বন্দী থাকাকালীন তার প্রবন্ধ মার্ক্সবাদ বনাম বেদান্ত দর্শন অতি বিশিষ্ট রচনা।

সঠিক অনুচ্ছেদ শিরোনাম কোনটি?
titleA. কৃষক আন্দোলন
titleB. ব্রিটিশবিরোধী সংগ্রাম
titleC. অসহযোগ ও সামাজিক আন্দোলন
titleD. সাংবাদিকতা
উত্তর: titleB
এটি পাকিস্তান শিল্প উন্নয়ন কর্পোরেশন (পিআইডিসি) -এর একটি প্রকল্প হিসেবে মধ্য পঞ্চাশের দশকে প্রতিষ্ঠিত হয় এবং পরবর্তীতে ১৯৫৭ সালে একটি পাবলিক লিমিটেড কোম্পানী হিসেবে অন্তর্ভুক্ত করা হয়, যা পরিচালনা পর্ষদ এবং ব্যবস্থাপনা পরিচালক দ্বারা পরিচালিত হয়। জাহাজ নির্মান কেন্দ্রটি ৭১ একর জমির মধ্যে ছড়িয়ে পড়েছে এবং করাচিতে পশ্চিমাঞ্চলীয় ওয়েরাফে অবস্থিত। এটি একটি বড় জাহাজনির্মাণ হল, তিনটি ব্লকে নির্মাণ এলাকা, তিনটি জাহাজনির্মাণ বেথ, দুটি শুকনো ডক, একটি যন্ত্রপাতির দোকান, একটি কাঁটা বিস্ফোরিত এবং পেইন্টিং সুবিধা, একটি ৭৮৮১ টন ক্ষমতা জাহাজ লিফট এবং স্থানান্তর সিস্টেম, ১৩ পার্কিং স্টেশন। 
সঠিক অনুচ্ছেদ শিরোনাম কোনটি?
titleA. ৭,০০০ টন ফ্লিট ট্যাঙ্কার
titleB. আগস্ট ৯০ বি
titleC. প্রকল্প
titleD. ইতিহাস
উত্তর: titleD